CELEX: 32011D0879
Language: lt
Date: 1324425600000
Title: 2011/879/ES: 2011 m. gruodžio 21 d. Komisijos įgyvendinimo sprendimas, kuriuo iš dalies keičiami Tarybos direktyvos 2009/158/EB dėl gyvūnų sveikatos reikalavimų, reglamentuojančių Bendrijos vidaus prekybą naminiais paukščiais ir perinti skirtais kiaušiniais ir jų importą iš trečiųjų šalių, II ir IV priedai (pranešta dokumentu Nr. C(2011) 9518)  Tekstas svarbus EEE

23.12.2011   
            
            
               LT
            
            
               Europos Sąjungos oficialusis leidinys
            
            
               L 343/105
            
         KOMISIJOS ĮGYVENDINIMO SPRENDIMAS
   2011 m. gruodžio 21 d.
   kuriuo iš dalies keičiami Tarybos direktyvos 2009/158/EB dėl gyvūnų sveikatos reikalavimų, reglamentuojančių Bendrijos vidaus prekybą naminiais paukščiais ir perinti skirtais kiaušiniais ir jų importą iš trečiųjų šalių, II ir IV priedai
   (pranešta dokumentu Nr. C(2011) 9518)
   (Tekstas svarbus EEE)
   (2011/879/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 30 d. Tarybos direktyvą 2009/158/EB dėl gyvūnų sveikatos reikalavimų, reglamentuojančių Bendrijos vidaus prekybą naminiais paukščiais ir perinti skirtais kiaušiniais ir jų importą iš trečiųjų šalių (1), ypač į jos 34 straipsnį,
   kadangi:
   
               (1)
            
            
               Direktyva 2009/158/EB nustatyti gyvūnų sveikatos reikalavimai, kuriais reglamentuojama Sąjungos vidaus prekyba naminiais paukščiais ir perinti skirtais kiaušiniais ir jų importas iš trečiųjų šalių. Jos II priede nustatytos įmonių patvirtinimo taisyklės dėl Sąjungos vidaus prekybos šiomis prekėmis ir priežiūros programos, kurios turi būti vykdomos dėl tam tikrų įvairių rūšių naminių paukščių ligų. Direktyvos 2009/158/EB IV priede nustatyti pavyzdiniai veterinarijos sertifikatai, skirti Sąjungos vidaus prekybai paukštienos prekėmis, reglamentuojamomis ta direktyva;
            
         
               (2)
            
            
               Direktyvos 2009/158/EB II priede su pakeitimais, padarytais Komisijos sprendimu 2011/214/ES (2), nustatytos diagnostinės procedūros Salmonella ir Mycoplasma aptikti;
            
         
               (3)
            
            
               Direktyvos 2009/158/EB II priedo III skyriuje nustatyti minimalūs ligų kontrolės programų reikalavimai. Tame skyriuje pateiktas tyrimo dėl Salmonella pullorum ir Salmonella gallinarum procedūrų aprašas. Tačiau reikia nustatyti tam tikrus papildomus konkrečius dalykus dėl Salmonella arizonae tyrimo;
            
         
               (4)
            
            
               be to, pavyzdinio veterinarinio sertifikato dėl vienadienių paukščių jauniklių, pateikto Direktyvos 2009/158/EB IV priede, I dalies I.31 langelyje yra reikalavimas įrašyti išsamią informaciją, susijusią su jame nurodytų prekių identifikavimu;
            
         
               (5)
            
            
               tas reikalavimas sudaro galimybę pateikti svarbią informaciją apie kilmės pulko (-ų), iš kurio (-ių) yra vienadieniai paukščių jaunikliai, sveikatos būklę, visų pirma dėl tam tikrų Salmonella serotipų tyrimų. Tačiau tam tikri duomenų reikalavimai atrodo kaip bereikalinga administracinė našta verslo subjektams, ypač atsižvelgiant į perinimo neprognozuojamumą. Be to, tam tikri duomenys, kurie turi būti įrašyti į tą langelį, įrašomi ir kitose sertifikato dalyse;
            
         
               (6)
            
            
               todėl šie įrašai turėtų būti išbraukti iš pavyzdinio veterinarinio sertifikato dėl perinti skirtų kiaušinių, vienadienių paukščių jauniklių ir veislinių bei produkcinių paukščių 1.31 langelio ir pakeisti įrašu „Patvirtinimo numeris“, kuriame būtų pateikta aiškesnė informacija apie atitinkamų prekių kilmę. Todėl atitinkamai turėtų būti pakeistos šių pavyzdinių sertifikatų pastabų skilties I ir II dalys;
            
         
               (7)
            
            
               2008 m. rugpjūčio 8 d. Komisijos reglamento (EB) Nr. 798/2008, kuriuo nustatomas trečiųjų šalių, teritorijų, zonų ar skyrių, iš kurių galima importuoti į Bendriją ir vežti tranzitu per Bendriją naminius paukščius ir naminių paukščių produktus, sąrašas ir veterinarijos sertifikatų reikalavimai (3), IX priede nustatytos konkrečios sąlygos, taikomos importuojant Ratitae genties paukščius veisimo ir auginimo tikslais, perinti skirtus kiaušinius ir vienadienius paukščių jauniklius;
            
         
               (8)
            
            
               to priedo II dalies 3 punkte su pakeitimais, padarytais Komisijos įgyvendinimo reglamentu (ES) Nr. 1380/2011 (4), nustatyta, kad, kai vienadieniai paukščių jaunikliai nėra auginami perinti skirtus kiaušinius importuojančioje valstybėje narėje, jie turi būti vežami tiesiogiai į galutinės paskirties vietą ir laikomi ten ne mažiau kaip tris savaites nuo išperinimo dienos. Į tą reikalavimą turėtų būti atsižvelgta ir atitinkamame vienadienių paukščių jauniklių pavyzdiniame veterinarijos sertifikate, nustatytame Direktyvos 2009/158/EB IV priede. Todėl tas pavyzdinis sertifikatas turėtų būti atitinkamai iš dalies pakeistas;
            
         
               (9)
            
            
               todėl Direktyva 2009/158/EB turėtų būti atitinkamai iš dalies pakeista;
            
         
               (10)
            
            
               šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Direktyvos 2009/158/EB II ir IV priedai iš dalies keičiami pagal šio sprendimo priedą.
   2 straipsnis
   Šis sprendimas taikomas nuo 2012 m. vasario 1 d.
   3 straipsnis
   Šis sprendimas skirtas valstybėms narėms.
   
      Priimta Briuselyje 2011 m. gruodžio 21 d.
      
         
            Komisijos vardu
         
         John DALLI
         
            Komisijos narys
         
      
   
   
      (1)  OL L 343, 2009 12 22, p. 74.
   
      (2)  OL L 90, 2011 4 6, p. 27.
   
      (3)  OL L 226, 2008 8 23, p. 1.
   
      (4)  Žr. šio Oficialiojo leidinio p. 25.
   
      PRIEDAS
      Direktyvos 2009/158/EB II ir IV priedai iš dalies keičiami taip:
      
                  1)
               
               
                  II priedo III skyriaus A.2 punktas iš dalies keičiamas taip:
                  
                              a)
                           
                           
                              pastaba (**) keičiama taip:
                              
                                          „(**)
                                       
                                       
                                          Pastaba: aplinkos mėginiai dažniausiai netinka patikimai Salmonella pullorum ir Salmonella gallinarum aptikti, bet tinka nustatyti Salmonella arizonae.“;
                                       
                                    
                        
                              b)
                           
                           
                              pastaba (****) keičiama taip:
                              
                                          „(****)
                                       
                                       
                                          
                                             Salmonella pullorum ir Salmonella gallinarum iš karto nesidaugina modifikuotoje pusiau kietoje Rappaport-Vassiliadis (MRSV) terpėje, naudojamoje zoonozinių Salmonella spp. stebėsenai Sąjungoje, bet ji tinka Salmonella arizonae.“
                                       
                                    
                        
            
                  2)
               
               
                  IV priedo 1, 2 ir 3 pavyzdžiai pakeičiami taip:
                  „1   PAVYZDYS
                  
                     
                  
                     
                  
                     
                  2   PAVYZDYS
                  
                     
                  
                     
                  
                     
                  3   PAVYZDYS